Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1825

2. § Az áruhoz a kísérõt a feladónak kell biztosítania. A feladó azonban megállapodhat az átvevõvel arról, hogy a feladó által biztosított kísérõ a küldeményt csak a feladási vasút kilépõ határállomásáig, valamely átmeneti vasút határállomásáig vagy a rendeltetési vasút belépõ határállomásáig kíséri, és ettõl az állomástól a rendeltetési állomásig a kíséretet az átvevõ által biztosított kísérõ látja el. A feladó vagy az átvevõ és egy szállítmányozási szervezet közötti megállapodás alapján a küldeményt a feladó vagy az átvevõ megbízásából a szomszédos országok határállomásai között a szállítmányozási szervezet kísérõjével vagy a szállítmányozási szervezet kocsizárjával lezárt kocsiban is lehet fuvarozni. Ha a feladó és egy szállítmányozási vállalat az áru feladása elõtt köt ilyen természetû megállapodást, a feladó köteles a fuvarlevélbe az e Szabályzat 9. §-ában foglaltaknak megfelelõ bejegyzést tenni. Amennyiben a feladó vagy az átvevõ és egy szállítmányozási szervezet között ilyen értelmû megállapodás megkötése csak a fuvarozás tartama alatt válik szükségessé, akkor a feladó vagy az átvevõ köteles errõl az érintett határállomásokat kellõ formában tájékoztatni. Ha az érintett határállomásokra nem érkezik ilyen természetû értesítés, akkor a vasút az SZMGSZ 21. cikkében foglalt határozmányok szerint köteles eljárni. Árukísérettel a feladó vagy az átvevõ csak az e Szabályzatnak, valamint a feladási, illetõleg a rendeltetési vasúton érvényes belföldi elõírásoknak megfelelõ személyt bízhat meg. Rakott kocsinként legfeljebb két kísérõ megengedett. A vasút azonban egyes esetekben megkövetelheti a kettõnél több kísérõt, ha a kísérendõ árukat zárt irányvonatban vagy kocsicsoportban továbbítják.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes